Yezu me zaba mambu yina kele na kati ya muntu (23-25)
2 Na kilumbu ya tatu, bo salaka nkinsi mosi ya makwela na Kana ya Galilea, mpi mama ya Yezu vandaka kuna.2 Bo bingaka mpi Yezu ti balongoki na yandi na nkinsi yina ya makwela.3 Ntangu vinu manaka, mama ya Yezu tubilaka yandi nde: “Bo kele ti vinu ve.”4 Kansi Yezu tubilaka mama na yandi nde: “Nkento, diambu yai ke tadila mono ti nge na nki?* Ntangu na mono me lunga ntete ve.”5 Mama na yandi tubilaka bantu yina vandaka kusala nde: “Beno sala konso diambu yina yandi ta songa beno.”6 Mabungu ya matadi sambanu ya masa vandaka pana, mutindu bansiku ya Bayuda+ ya kudikumisa bunkete vandaka kulomba; konso dibungu lenda kota bitesilu ya masa zole to tatu.*7 Yezu tubilaka bo nde: “Beno fulusa masa na mabungu yina.” Bo fulusaka yo meke.8 Ebuna yandi tubilaka bo nde: “Ntangu yai beno baka ndambu mpi beno nata yo na ntwadisi ya nkinsi.” Bo nataka yo.9 Ntangu ntwadisi ya nkinsi mekaka masa yina ya bo kitulaka vinu, sambu ntwadisi ya nkinsi zabaka ve kisika yo katukaka (kansi bansadi yina bakaka masa zabaka), yandi bingaka bakala yina me kwela10 mpi yandi tubilaka yandi nde: “Bantu yonso ke pesaka ntete vinu ya mbote, mpi kana bantu me lawuka, bo ke pesaka vinu ya mbote mingi ve. Nge me bumba vinu ya mbote tii ntangu yai.”11 Diambu yai ya Yezu salaka na Kana ya Galilea vandaka luyantiku ya bidimbu na yandi, mpi yandi monisaka nkembo na yandi,+ ebuna balongoki na yandi tulaka lukwikilu na yandi.12 Na nima, yandi ti mama na yandi ti bampangi na yandi+ mpi balongoki na yandi kwendaka na Kapernaumi,+ kansi bo salaka ve bilumbu mingi kuna.13 Ntangu yai, Paki+ ya Bayuda kumaka pene-pene, mpi Yezu kwendaka na Yeruzalemi.14 Yandi monaka na tempelo bantu yina vandaka kuteka bangombe, mameme, mpi bapizio,+ mpi bantu yina vandaka kushanze mbongo, bo me vanda na bakiti na bo.15 Yandi salaka fimbu ya bansinga, mpi yandi kulaka bantu yina yonso ti mameme mpi bangombe na bo na tempelo, mpi yandi panzaka mbongo ya bibende ya bantu yina vandaka kushanze mbongo mpi yandi balusaka bamesa na bo.+16 Yandi tubilaka bantu yina vandaka kuteka bapizio nde: “Beno katula bima yai awa! Beno bika kukumisa nzo ya Tata na mono nzo ya mumbongo!”*+17 Balongoki na yandi yibukaka nde bo me sonikaka nde: “Kikesa sambu na nzo na nge ta pela na kati na mono bonso tiya.”+18 Ebuna Bayuda tubilaka yandi nde: “Inki kidimbu nge lenda songa beto,+ sambu nge ke sala mambu yai?”19 Yezu vutudilaka bo nde: “Beno bwisa tempelo yai, mpi mono ta tedimisa yo na bilumbu tatu.”+20 Ebuna Bayuda tubaka nde: “Bo salaka bamvula 46 na kutunga tempelo yai, ebuna nge, keti nge ta tedimisa yo na bilumbu tatu?”21 Kansi yandi vandaka kutubila tempelo ya nitu na yandi.+22 Ntangu yandi telamaka na bafwa, balongoki na yandi yibukaka nde yandi vandaka kutuba mambu yai,+ ebuna bo ndimaka mambu yina masonama ya santu mpi Yezu tubaka.23 Kansi, ntangu yandi vandaka na Yeruzalemi na nkinsi ya Paki, bantu mingi kwikilaka na zina na yandi ntangu bo monaka bidimbu yina yandi vandaka kusala.24 Kansi Yezu vandaka kutudila bo ve ntima sambu yandi zabaka bo yonso25 mpi sambu yandi vandaka ve ti mfunu nde muntu kuta kimbangi sambu na muntu ya nkaka, sambu yandi mosi zabaka mambu yina vandaka na kati ya bantu.+
Banoti na nsi ya lutiti
^ Na kisina, “Inki mambu mono ti nge, nkento?” Yai mutindu ya kutuba ya kifwani ya ke monisa nde muntu me buya. Kusadila ngogo “nkento” ke monisa ve kukonda luzitu.
kon_Latn kon_Latn kon_Latn kon_Latn